الحمد لله واشهد ان لا اله الا الله وحده لا شريك له واشهد ان محمدا عبده الرسول صلى الله عليه وسلم اما بعد اه بازن الله تعالى درس اليوم سببه
ان الانسان آآ احيانا بيقعد يفكر كده في حاله يعني مع الله سبحانه وتعالى احيانا بيطلع كده ببعض الافكار المخيفة وهي لما الانسان بيقعد يفكر مع حاله كده مع الله سبحانه وتعالى سواء انا وانتم يعني احنا في مركب واحدة
يشعر بازمة ازمة حقيقية ايه هي الازمة الازمة ان هو بيجد نفسه في آآ مقارنة مع مع ناس جامدين جدا بمعنى ان انت دلوقتي لما بتيجي تقارن نفسك مع السلف
احيانا كتير بنشجعكم باحوال السلف واقوال السلف والكلام الكبير دوت وبنقعد نقرا فيه وكده. بس في الحقيقة اللي بيحصل كتير يعني اللي بيعملوه ده كتير اوي. مش كده انت بتتكلم مع يعني الناس دي كانوا بيعملوا كده امتى وفين
احسننا حالا اللي هو انسان كويس مش مقصر ومش مفرط ومش مش مش وحش ومش منتكس ما بيعملش كده. ولا ربع كده حتى يعني الحياة ما فيهاش وقت نعمل كل دوت
الناس عندها اوراد كبيرة جدا. الناس بتقوم الليل بنص قرآن وربع قرآن وتلت قرآن. كتير بقى على كده الناس بتختم كل تلات ايام وكل اسبوع بمناسبة صداقات ايه بكاء ايه واسحار ايه واستغفار قد ايه الموضوع كبير يعني كبير المفروض ان انت داخل في منافسة
على الناس ديت طبعا انا ما بتكلمش على الصحابة بلاش الصحابة. التابعين تابعي التابعين. الموضوع ده في الناس دي كلها عادي يعني العادي عالي قوي قوي. لدرجة انك انت بتحس بازمة. هو انا انا ايه الوضع؟ يعني هقرب امتى
لما تقارن وردك بوردهم مسلا صلاتك بصلاتهم عدد ركعاتك بعدد ركعاتهم عدد صيامك بعدد صيامهم تحس ان انت مش موجود اصلا فضلا انك انت تقرب ولا تنافس ده بيحسسك ان في في مشكلة احنا المفروض احنا الاتنين داخلين سبق واحد. فرق كبير اوي اوي. يعني وده بيتحسسنا بالازمة. دي ازمة الاولانية اللي انت
يعني يعني مش عارف تعمل ايه ؟ طب انا هفترض ان انت كويس يعني. او افترض ان انا كويس. لكن لكن انت تقول يا رب طب الحياة صعبة يعني انا محتاج اشتغل
كتير عشان اعيش. محتاج ازاكر كتير عشان انجح. البركة قلت الوقت قلت الظروف بقت صعبة الفتن اشد. الموضوع ما بقاش فيه الرفاهية اللي ممكن تعمل فيها كل دوت. اه احنا مقصرين ما فيش شك
اه كل حاجة ممكن نحولها لعبودية اه انا ممكن احول مزاكرة عبودية ممكن احول شغلي لعبودية ممكن احول اه معاملتي لزوجتي واولادي عبودية. الاولاد بياخدوا مننا وقت كبير مش زي زمان عشان تراعي ولادك عايز تتابعهم قد ايه؟ الموضوع بيستهلك اه ممكن نحول ده لعبودية بس هم كانوا بيعملوا كده برضه. يعني الجانب اللي انت
ممكن تتجدعن فيه شوية تربية والولاد والزوجة يعني حنطلع نية هم كان عندهم نوايا اكتر منك. وعندهم بركة في الوقت بيعملوا فيه حاجات بجد اضعف مضاعفة من اللي انت بتعملها. ادي اول ازمة
دي اول ازمة كده انطلقت بها من الدرس دوت الازما التانية ان احنا داخل علينا رمضان على الوضع دوت على الوضع دوت اللي هو اغلبكم عنده امتحانات مش بس بنتكلم في العادي لأ ده وضع اصعب من العادي
كلكم عندكم وانا عندي امتحانات. انا انا بعمل ماجستير ادارة اعمال ام بي ايه امتحنت السنة اللي فاتت في رمضان. والسنة دي امتحان في رمضان برضو يعني الوضع ايه؟ واحد. انا حاسس بكم. عندي امتحانات هتخلص تمنتاشر رمضان. يمكن انا اخلص بدري بالنسبة لكم. في منكم اللي هيخلص
اخر رمضان طب ايه الوضع بقى لما يجي عليك رمضان تبقى مطحون في المزاكرة ويدوبك لو صليت التراويح يبقى كويس طبعا اللي احنا بقى نقعد نسخنك فيه بقى ان شاء الله هيبقى عايزين بقى خاتمة كل تلات تيام وختمة كل اسبوع. طبعا انت بتاخد الكلام وييجي. طلعه برة يا شيخ انت مش واخد بالك. انا عندي امتحانات
رمضان انا مش مكلف اصلا مش تبعي انا على جنب كده في رمضان هيحاسبوني بعد رمضان ما ليش دعوة ده بالدنيا بتاعتك دي مش داخل معكم في المسابقة دي اصلا انت بتتكلم في جميلة وانا بضحك في الدرس معك جميل وبدخل الكلام اللي انا بطلعه من هنا. مش واخد بالك انا عندي امتحانات في رمضان وانا عندي امتحانات في رمضان برضه
ايوة انا انا عايش معك في نفس المشكلة كل الاحلام اللي احنا حطيناها لرمضان متحطمة على صخرة الامتحانات وبرضو انا بفترض ان انت انسان كويس يعني مش الوحش. اللي هو مهما عملت مع الامتحانات هعمل قد ايه يعني؟ هصلي قد ايه يعني؟ هقرأ قرآن قد ايه
دي ازمة تانية. ان انا عندي رمضان مهدد جدا بسبب ان انا العادي بتاعي مش عارف اجيب احوال السلف وغير ان انا في رمضان هيخش علي امتحانات هتعمل لي ازمة كبيرة جدا. تتكلم هتلاقي ناس يقولوا لك بقى في رمضان بقى اللي كان بيختم في يوم والشافعي كان بيختم الصبح وبالليل. طبعا
يجيلك شلل اطفال لما تسمع الحاجات ديت وانت اصلا مش عارف تكمل تقرا عشر صفحات مسلا في اليوم اللي انت آآ عشان بسبب الامتحانات والمزاكرة في ناس مش هيقدر يصلي التراويح. وفي ناس ممكن مش هيقدر يقرا جزء في اليوم. بسبب الامتحانات. متوقع يحصل كده خاصة ليالي الامتحان
طب ايه الموضوع؟ احنا هنعيش ازاي كده؟ طب ما بعد الامتحانات يعني الحياة ما تخلوش من مشاغل. لو كل لو كل مشكلة زي كده هاسر يبقى انا هوصل امتى حصل ازاي؟ ايه الحل بقى؟ ايه الحل؟ وانا داخل في منافسة مع ناس بيجيبوا كميات رهيبة وانا ما اجيبش اي حاجة في وضعي في الوضع الكويس
فضلا عن وضع المشاغل او الامتحانات او الورادي او السهر او او الامراض او او او ايه الحل هي دي المشكلة اللي انا بنطلق بها النهاردة. وعايزين نلاقي لها حل
حل واحد ما فيش غير انك انت تفهم طبيعة السباق ان انت لو قعدت تبص للكميات دي كتير هتتعب فعلا. ومش هتعرف تجيب الكميات ديت. صعب. قل لي على واحد كده بيجيب كميات زي كميات السلف. ممكن يتعدوا على الصوابع في الزمان
ازاي الانسان يحاول يقدر ينافس على قد ما يقدر. انا برضو بفترض انسان مش مقصر. انسان كويس. نفسه يوصل. نفسه يوصل زي الناس ديت لازم تفهم طبيعة السباق مش مرتبطة فقط بالايه؟ بالكميات. ده الخبر السعيد
انما مرتبطة ارتباط وسيق بالايه؟ بالكيفيات يعني مش مجرد اعداد مش مجرد اني صليت قد ايه انما صليت ازاي. مش مجرد تصدقت بقد ايه انما حال قلبك اسناء الصدقة كان عامل ازاي
فكرة جبت قد ايه ورد في القرآن على قد ما آآ في كم اية حضر قلبك وفي كم اية خشعت في كم اية بكيت. على اساس زلك فاضل الايه؟ بتتفاضل الاعمال. سبق درهم الف درهم. كويس ده خبر سعيد بالنسبة لي لان انا في العادة هطلع الدرهم دوت يعني
اه في غيرك بيطلع الف بس انا يمكن ما عييش فلوس كتير يا رب طب انا ما عييش فلوس زي الناس ديت ان احنا نسمع الناس بيتصدقوا بالاف الدنانير. طب احنا معناش
حاسبة ازاي؟ ممكن انت الجنيه بتاعك من انت اصلا معك اتنين جنيه فهتطلع جنيه ده نص فلوسك. لكن اللي كان بيطلع الف دينار كان معه مليون دينار فممكن الجنيه ده يسبق الالف ايه؟ الالف دينارين. الموضوع مرتبط بحال قلبك. انت واحد ضحيت بنص سروتك. طلعت عشرة جنيه من عشرين مسلا. دي نص سروتك
ده كتير عند ربنا. في واحد طلع الف من مليون. ممكن العشرة يبقوا اكتر من الف. غير بقى انك انت مش بس نص صلتك ممكن انت حصل في قلبك من الاعمال القلبية
اللي يخلي كمان الصدقة ديت تعلى اوي عند ربنا زي ما هنتكلم النهاردة وعندنا النبي عليه الصلاة والسلام بيتكلم في الصلاة بيقول ان الرجل يخرج من الصلاة ما كتب له الا عشرها
سنه خمسها ربعها نصفها. يعني ممكن واحد يطلع من الصلاة يتكتب له نص ممكن واحد يطلع من الصلاة يتكتب له ربع. ممكن قاعد طالع يطلع الصلاة كتاب له عشر كويس؟ ده خبر سعيد بالنسبة لي
ممكن انافس يمكن انافس على حتة ان انا اجيب مسلا ايه اعلى من النص اجيب تلت تربع اجيب واحد صحيح يبقى انا ممكن اصلي ركعة واحدة بعشر ركعات من واحد تاني
كويس ده خبر سعيد تاني. ان انت ممكن الركعة تبقى بعشرة من اللي جنبك او عشرين او تلاتين. ما هو مش اقل حاجة العشر فيه اقل من عشر كمان يبقى انا بتكلم في بتكلم ان انا دلوقتي الحل الوحيد
ان انا اعوض عجزي. انا بتكلم برضه زي ما قلت لكم في واحد مش مخصر عجزي عجزي الحقيقي ان انا اعمل كميات. مش قادر. ما فيش وقت. مش ملاحق. كل كل ما احط جدول ما بيمشيش. وفعلا
كانت قدر استطاعتي ان انا ابزل واحاول واخلص وقت مننا برضه مزنوقة. ما فيش وقت اعمل ايه؟ ما فيش غير انك انت تحسن فيما تفعل. الحبة اللي انت انت بتعملهم اعملهم كويس. ما فيش امل غير كده
ان انت تعملهم صح. بحيس ان الحبة الصغيرين دول لما يتعملوا صح مع حضور قلب يعملوا شغل الحبة ليه؟ للكتار دول. تمام يبقى احنا بنهتم بكيفيات الاعمال لما بتكلم في كيفيات يبقى انا بكلم حاجة واحدة بس
بكلم القلب خاصة ازا عرفت قلبي ازا صلح صلح ايه؟ سائر الجوارح. انك في الجسد مضى ازا صلح صلح سائر الايه؟ البدن. ازا فسدت فسد البدن الا وهي الايه؟ القلب. حضور القلب في الاعمال بينقلها نقلة. نقلة نوعية كبيرة جدا. حتى النبي عليه الصلاة والسلام لما
السيدة عيشة عارفين سألته على الاية بتاعة ايه؟ والذين يؤتون ما اتى وقلوبهم ايه؟ وجلة. قالت يا رسول الله اهم الذين يعني يسرقون النون والكلام دوت قال لها يا ابنة الصديق انما هم الذين يصلون ويتصدقون ويصومون ويخافون. الا يتقبل الله منهم
والذين يؤتون ما اتوا وقلوبهم وجلة. ده عمل قلبي مصاحب للعمل البدني. يعني مش عمل البدني قلبي مسحب الاخلاص لأ في حاجات كتير ممكن ممكن تحضر في قلبك مع العمل البدني. الخوف من عدم القبول. دي ده ده عمل قلبه. في واحد عمل نفسه
العمل باخلاص. انت عملته باخلاص زائد خوف من عدم القبول. انت احسن منه بكتير. فيه واحد عمله فخوف من عدم القبول زائد حسن ظن بالله لانه يقبله في واحد عمله مع استعانة اعلى. في واحد عمله يعني توكل على نفسه شوية. ده اكيد فيه فرق كبير بين بين اللي كمل توكله واللي نقص توكله اللي كمل
استعنتوا اللي لفظ استعانته اللي كمال رجاؤه وخوفه. في واحد عمله بحب واحد عمل وخلاص عمله بشوق فيه واحد خلص من الصلاة صليناها كبير جدا انت بقى بتلعب في الحتة دي
هي الحتة دي. هم نفس الركعتين. هم نفس هم العشرة جنيه ما فيش غيرها. اللي بيطلعها اللي جنبي هم الجزء اللي هقراه. اللي هيقراه اي حد بس انا لازم اعدي
لازم اعدي بالجزء ده لازم اعدي بالركعتين اللي مش قادر اصلي غيرهم. انا في امتحانات ويمكن ايام ما اقدرش اصلي التراويح كمان. يمكن حصل لي في البيت مع نفسي يمكن اصلي تلات ركعات
يمكن اصلي خمس ركعات بس. يمكن اصلي في المسجد اللي بينجز شوية اللي بيصلي بحزب وانا طالع هعيط من الناس اللي بيصلوا في تلات اجزاء اربع تجزاء ويكملوا في البيت
يعني اروح فين يا رب لأ ده انا بقى حصل لي الحزب ده وهاخد عليه اجر اكتر من اللي صلوا بعشر تجزاء هعملها وما فيش غير كده ما فيش غير كده
انك انت ازاي تصلي ركعة بعشر ركعات ازاي تجيب حزب كانه خمس تجزاء وعشر تجزاء. شغلك كله على القليل ده ما فيش غيره ما عكش غيره. فاحسن فيه قدر ما تستطيع
بغض النزر عن رمضان والامتحانات حياتك كلها اصلا مزنوقة. ممكن انت تكون احسن من الناس في زمانك. لكن لما تقارن بالسلف لأ انت احنا قليل قوي طب هنفز ازاي وهروح ازاي؟ انا هشتغل على القليل اللي معي دوت
بس هحط فيه كمية اعمال قلبية هتنفخوا قد كده خلي العمل قد كده العمل اللي هو عادي دوت لأ انا مش هخليه عادي انا عايز يبقى عندنا ايه اه زكاء كده في التعامل
عندك حكمة في التعامل ازاي حوصل الركعة الغلبانة دي لربنا. بس مركز في الموضوع ده بس انا هقرا ربع في اليوم بس هقرا حتة ربع ما حدش يعرف يقراه زيي
هجمع كل طاقة قلبي اخلاص خشوع تدبر بكاء انابة توبة صدق كل اللي تتخيله هعمله في الربع دوت. انا ما عنديش وقت غير خمس دقايق هقربه بقى بس هقرا ربع
انت مش طالبة بقى يعني هو ربع وسرحان يعني مش معقول انت كده بتنتحر فعلا! وفعلا انت هتيجي ايامك ايام في امتحانات هتقرا حزب هتصلي تراويح يوم يوم ويوم هتصلي في البيت. وبعدين
انا مش بقول لك مش بقرك على كده انا بقول لك حاول ما ما تعملش كده. حاول تبذل قدر ما تستطيع. بس انا بتكلم في واقع ده اللي هيحصل للبعض. طب اللي هيحصل للبعض دوت يعمل ايه
خلاص يقعد يبكي بحيس ان هو ضاع منه رمضان. لأ ممكن نشتغل على الحبة اللي معي دول. اعمال القلوب. صلاح القلب تنزل بسببه رحمات من الله وفساد القلب هو سبب كل شقاء وكل حرمان. لزلك قالوا قديما من اصلح سريرته اصلح الله ايه
علانية. ابو خزيمة كان بيقول كلمة قيمة جدا. يقول القصد الى الله بالقلوب ابلغ من حركات الاعمال في الصلاة والصيام القصد الى الله بالقلوب القصد الى الله بالقلوب ابلغ من حركات الاعمال في الصلاة والصيام
كده تلاقي مسلا ان صلاة المريض تصح ولو لم يتحرك. يعني لو مريض مش قادر يتحرك خالص ينفع يصلي ينفع اصلي عادي؟ طب ما هو مش هيتحرك ما فيش اي حركة خالص ما فيش سجود ولا ركوع ولا ولا اي ولا قيام ولا ولا رافع ايدي ولا كل الكلام مش موجود. ولا يتشاور ولا
الكلام ده ولا حركة تصح منه الصلاة ما تصحش تصح. ممكن ياخد اجر اكتر من اللي اتحرك؟ هو طبعا ممكن ياخد اجر الاجر اكتر من اللي اتحرك طب واحد ركع وسجد بص عمل كل الحركات. لكن كان ورائي هل تقبل صلاته
لا تقبل صلاتك يبقى ازا حركات القلب اسناء العمل هي الفيصل فيصل في القبول وعدمه ده موضوع والفيصل في الدرجات العمل نفسه ممكن اللي بيصلي وهو قاعد ياخد اجر اكتر من اللي صلى وهو واقف
ممكن اللي صلى وهو نايم ياخد اكتر من اللي صلى وهو واقف اختلاف اعمال القلوب ما بينهم ويكون الرجل بجانبه اخوه يصلي وما بينهما في الصلاة كما بين السماء والارض
يكون الرجل في الصلاة كتفه في كتف اخوه وما بينهما الاجر يعني كما بين الايه؟ كما بين السماء والارض كده فرق بين المؤمن والمنافقين فيه وقر في القلب بس. يمكن المنافقين كانوا يأتون الصلاة
منافقين كانوا ينفقون. اه ينفقون هم كسالى يؤتون الصلاة هم كسالى ينفقونهم كارهون. بس برضو حتى الحاجات دي اعمال قلبية ينفقون وهم كارهون. هذا عمل خير. يأتون الصلاة من كسالى. ما دعم القلب. لكن الظاهر ولا اي حاجة. ما فيش اي فرق. منافق مؤمن بيصلوا زي بعض
الصدقة بيطلعوها زي بعض. بس فرق فيه عمل خلفي اختلف تماما. بقى ده مقبوله وما منعهم. ان هي تقبل منهم. نفقاتهم الا انهم كفروا ولا يأتون الصلاة الا وهم ايه؟ كسالى. ولا ينفقون الا وهم كارهون. فلا تعجبك اموالهم. ولا اولادهم. فبالتالي الفيصل عندي هو ايه
وحركة القلب. عشان كده وهيب ابن الورد كان بيقول كلمة قيمة جدا. يقول لا يكن هم احدكم لكثرة العمل ولكن ليكن همه في احكامه وتحسين فان العبد قد يصلي. وهو يعصي الله في صلاته. بالرياء مثلا وقد يصوم وهو يعصي
الله في صيامه بتكلم دلوقتي في ناس طلع السلف فاهمين الموضوع ده طبعا احنا كده ضعنا وطلعوا فاهمين الموضوع ده مش هيسبقهم ولا اي حاجة. بس ادينا ايه بنحاول يعني. هم اللي اصلا بيقولوا لنا يعني احنا اتعلمنا الموضوع ده منهم. يعني فهي عشان ما نضحكش على بعض يعني
ربنا يسترنا. احنا ما لناش غير ان احنا نحبهم في الاخر. يعني عشان اقول لك من الاخر يعني. ما فيش غير ان احنا نقعد نحب فيهم كده وخلاص. بس هو ده الحل. والمرء مع من ايه؟ مع من احب. لكن
الناس دي كوكب تاني طبعا. اه كأن انا جبت جبت بقى اللي جبت الحاجة اللي ما وصلهاش سلف. خلوا بالكم اعملوا ها. كان السلف ما وصلوهاش مسلا احنا بنضحك على بعض بس هم طبعا واصلين للموضوع ده من زمان. ومعديين فيه وغالبينك وسارحين
بس احنا ادينا ايه بنحاول نراضي بعض يعني نجبر خاطر بعض يعني يعني بنحاول نخلي اعمالنا الغلبانة ديت يعني يتنفخ فيها شوية يمكن توصل لكن لو في الاخر ما لناش غير غير النية. يعني احنا ناويين ان احنا ان شاء الله نبقى كويسين. وكان نفسنا نعمل زي السلف. فعلا صدقا كان نفسي ابقى زيهم. نفسي اعمل
زيهم مش قادر يا رب مش قادر انا عاجز ان انا اوصل للمرحلة دي مش عارف ليه يعني مش عارف ما فيش وقت ما فيش صدق مش عارف في ايه المشكلة بس انا بنوي بنوي اقعد انوي
برضو دي حاجة كويسة ده عمل قلبي. يمكن ده مش عندهم. لان هم كانوا جايبين القمة. انا شايف قمة بعيدة عني انا قاعد انوي. قل يا رب لو كان يعني نفسي اعمل زيهم. وكان اتمنى اجاهد زيهم. وكنت اتمنى ان انا ناوي كل اللي انا ناويه. وبسعى مش مش نية كده في الهوا. باسعى
بس ما اعرفش اوصل يمكن تكون صدق النية وصلني. حاجة تانية ان انا بحبهم. فده بيوصل برضه كل ما بتحب السلف اكتر تحب الصحابة تحب الانبياء. الانسان قد يحشر يجد نفسه معهم بالزبط. وان لم يعمل بعملية
في فرق كبير جدا في العمل لكن الحب وصلك للمنزلة ديت. بس يعني وهيب ابن الورد هو اللي اصلا بيقول لنا الايه؟ الموضوع دوت لا يكن هم احدكم في كسرة العمل لكن
لم يكن همه في احكام وتحسينه. لذلك ابن القيم بقى خد بقى الايه خلاصة بقى ابن القيم. قيم كلم الموضوع بينتهي قال ابن القيم رحمه الله في بدائع الفوائد فعمل القلب هو روح العبودية
ولبها اللي هي الفايدة كلها فين؟ في القلب. فان فاذا خلى عمل الجوارح منه كان كالجسد المواد بلا روح القلب هو ملك الاعضاء وهو المقصود بالامر والنهي فكيف يسقط واجبه
ويعتبر واجب رعيته واجب رعيته وجنده واتباعه اللاتي انما شرعت واجباتها لاجله. ولاجل صلاحه فاذا بعث جنوده ورعيته وتغيب هو عن الخدمة والعبودية فما اجدر تلك الخدمة بالرد والمقت قال وعبودية القلب اعظم من عبودية الجوارح. واكثر وادوم فهي واجبة في كل وقت. ولهذا كان الايمان واجب القلب على
دوام. واما الاسلام واعمال الجوارح فواجب في بعض الاحيان. مش بتصلي على طول فمركب الايمان القلب ومركب الاسلام الجوارح. واعمال الجوارح انما تكون اعمالا بالنية. في الاخر الاعمال ما تنفعش ما لهاش قيمة اعمالها بدون ايه؟ النية حتى مبدئيا النية نفسها محلها الايه؟ القلب. بغض النظر عن الخوف والرجاء والمحبة والصدق والحاجات اللي انت
انت لسه هتحطها. بس قصدي اعمال الجوارع ما لهاش قيمة بدون نية. واحد غطس في البحر وواحد غطس بنية الاغتسال. ما فيش فرق ما بينهم. الاتنين خدوا نفس الغطس. بس واحد
اغتسل واحد طلع جنب زي ما هو. نية اذا كان ابن القيم بيقول يعني احنا اصلا كل ده بنعمله عشان القلب. يعني الجوارح كلها تشتغل والقلب والشغلانة بتاعته ما تشتغلش. بئس الملك. الملك بعت الرعية وهو قاعد
هذا جدير بالرد والايه؟ بالرد والنقد. عشان كده احنا كل تركيزنا على دلوقتي اعمال القلوب. اعمال القلوب في حياتك عموما في رمضان خصوصا ازمة اي شاب في الامتحانات وكده. آآ
مش هقدر اقول لك اكتر من ربنا يكون في عونك ويكون في عوني. وان احنا نحاول نبزل اقصى ما نستطيع. برضو انا مش بديك مبرر علشان تأسر ولا تقول تمام الشيخ بقى
ركعة ونركز فيها لا. طالما تقدر تعمل. تقدر تصلي في جزء صلي جزء. نزم وقتك واقرا واقرا جزئين تلاتة في اليوم. على فكرة سهلة في في مواصلات وفي بتاع وفي رايح المسجد وراجع من المسجد وفي اوقات بينية. الحاجات دي ممكن نتكلم فيها بعدين لكن ممكن وقته بشكل احسن بكتير يوصل درجة كويسة. اقصى حاجة
برضو مهما كان هتبقى اكيد مش مش الشغل اللي واحد فاضي يعني. او لو واحد في اجازة اكيد. فيبقى احنا كل تركيزنا ان انا الحبة اللي اطلع دول اللي هم كتير او نص نص او شوية
هعمل بيهم حاجة مش هقول انا خسرت رمضان مش هقول رمضان ضاع علي لأ انا هطلع من رمضان ده احسن من ناس كتير صلوا الصلاة كلها واحسن من ناس كتير قروا اكتر مني عشر مرات. بس انا هشتغل على ايه؟ هشتغل على قلبي
عشان كده لازم نعرف حاجة مهمة اللي ما يركزش في اعمال القلب بيضيع كل حاجة بغض النزر عن الدرجات والكلام لأ ده على العمل كله ازا خلل عمل جوارح من زي ما ابن القيم يقول فازا خلت الجوارح من عمل القلب فهي كالمواد كالجسد المواد. فان اعمال القلوب هي روح اعمال
اعمال جوارح بلا اعمال قلوب ازا هي ميتة كده اول حاجة بنتكلم فيها ان اصلا عمل القلب هو سبيل دخول الجنة ممكن واحد يخش الجنة بعمل جوارح مجردة عن اعمال الايه؟ القلوب
فلن تصل الى الجنة ابدا بدون انك تعمل اعمال القلب كل ما تعلي في الموضوع ده يكون فرصتك في دخول الجنة اعلى فرصتك في دخول الجنة من اول وهلة اعلى ان انت لا تعزب اصلا
كل ما ترتقي في اعمال الايه؟ في اعمال القلوب عشان كده القصة المشهورة بتاعة الراجل العزيم دوت النبي، عليه الصلاة والسلام، احنا مش عارفين نصحى مش عارف اسمه ايه قال الصحابة عاديين قال يدخل عليكم
رجل من اهل الجنة يطلو عليكم الان رجل من اهل الجنة. قال الراوي فطلع رجل من الانصار تنضف لحيته من وضوئه. يعني متوضي واللحية مبلولة بتنطر مية كده يعني قد تعلق نعليه في يده الشمال ماسك النعل بالايد الايه؟ الشمال وده من الادب الانسان يمسك النعل بالشمال اليمين للامور الايه؟ الكريمة يعني. فالراجل واضح ان هو على السنة
خالص يعني فلما كان الغد قال النبي صلى الله عليه وسلم مثل ذلك فطلع ذلك الرجل مثل المرة الاولى. بالظبط نفس الاية. واضح ان هو له نظام المنظم وقته معروف حافز
فلما كان اليوم الثالث قال النبي صلى الله عليه وسلم مثل مقالتي ايضا فطلع ذلك الرجل على مثل حاله الاولى فلما قام النبي صلى الله عليه وسلم تبعه عبدالله بن عمرو بن العاص
طبعا عبدالوهاب قاعد مركز لقى الراجل ده تلات مرات بيتقال عليه من اهل الجنة. طب بعد ازنكم يا جماعة وراح وراه فقال عايز عايز يعرف انت بتعمل ايه؟ بس هو مش عايز يسأله لان طبعا لو سأله ممكن يقول لك بقى الاخلاص وبتاع ودي مش هيقول لي فيعني مش هقف
طبيعي طبيعي لو واحد بالمنزلة دي في العدم مش هيقول اعماله يعني لو كان بيعمل حاجة مش هيقولها يعني يحاول ان هو يتوه يحاول ان هو يقلل هيحاول ان هو هو عايز يشوف الحقيقة
قال له يعني ايه؟ قال له والله انا حصل مشكلة مع والدي وآآ وقلت له مش هابات تلات ايام في البيت وانا عايز ابعت عندك لو سمحت. قال اني لاحيت ابي فاقسمت الا ادخل عليه ثلاثا. فان رأيت ان تؤويني اليك حتى تمضي فعلت
قال نعم راجل مرن جدا وطيب لدرجة ان هو اي واحد بيقول له عايز يبات عندك تلات ايام قال له اتفضل قال انت وكان عبدالله يحدس انه بات معه تلك الليالي الثلاث
فلم يره يقوم من الليل شيئا ما فيش قيام ليل اصلا صفر ولا ركعة قال فلم يره يقوم من الليل شيئا ممكن يكون صلى بعد العشاء حاجة بسيطة وارد. بس هو بيقول لم يقوم يعني مش بينام ويوم. ممكن يكون صلى قبل ما ينام. اكيد مش مش لدرجة ان هو هيسيب يعني السنن او الوتر او كده. مش للدرجة
بس هو عايز يقول ان هو لما نام ما قمش. ما قمش غير على الفجر. طبعا دي بالنسبة للصحابة دي مش طبيعي يعني. يعني العادي ان اي صحابي بيقوم يصلي احنا بالنسبة لنا ايه المشكلة؟ كويس قوي من الفجر ده ممتاز جدا. يعني ما بتصليش الفجر اصلا. يعني انت ليه الراجل دوت شايفينه مش كويس ليه يعني؟ لا
المنور ها؟ عبدالله بن عمرو بن العاص. عبدالله بن عمرو بن العاص يا جماعة ابوه جوزه واحدة آآ من امرأة من من اشراف قريش حسيبة وجميلة ويعني حاجة اي واحد يتمناها
قعد معها اسبوع راحت لعمرو بن العاص. فبيقول له ايه اخبار بقى عند الله وايه اخباره تمام والدنيا تمام معكم؟ قالت نعم الرجل. نعم الرجل نعم الرجل عبدالله بن عمرو بن العاص
لم يطأ لنا فراشا ولم يفتش لنا كنفا منذ اتيناه ما لمسنيش من ساعة ما اتجوزني الصبح صايم وبالليل بيصلي بس تخيل واحد متجوز الاخ هنا بيتجوز بيقول لك مش هنزل اصلي اصلا فرض
بيقولوا المفروض العريس ما ينزلش اسبوع. بيقول ما اعرفش ايه اللي بيقوله دول معلش يا شيخ اصل انا لسة متجوز بعتزر عن الدرس بعتزر عن كل كل حاجة بعتزر عنها نجوز يا جماعة في ايه
ليلة العمر حلم حياتي وقاعد طول النهار مع مراته قعد اسبوع ما لمسهاش مش متعود على المود دوت هو راجل كده صوم الصبح وصلي بالليل بس انا عايزك تتخيل لما واحد زي ده بيقعد مع واحد لا يقوم من الليل شيئا
هو عمرو ناصر واخد باله ان هو اصلا بيصلي بالليل فشايف الراجل نايم جانبه فعلا نايم وعمرو عبد الله ما قعد يصلي يصلي يصلي والتاني ما بيقومش. ممكن يكون صلى بعد العشاء وارد بس بس كله ما بيقومش بينامش يقوم بينام وما بيقومش دي دي بالنسبة لصحابي دي حاجة غريبة
جدا انت انت ازاي ؟ ده احنا قعدنا سنة قم الليل الا ايه ؟ الا قليلا ده احنا ده احنا اتفرض علينا قيام الليل سنة كنا ان ربك يعلم انك تقوم ادنى من
زي الليل ونصفه وثلثه وطائفة من الذين معك. يعني في صحابة كتيرة قوي بيصلي تلتين الليل او تلته آآ ونصه اقل واحد بيصلي التلت. تلت الليل يعني بيصلي من اربع لست ساعات حسب السنة
او من تلات لخمس ساعات مسلا او تلات اربع ساعات حسب ايه؟ حسب السنة المهم انت متخيل انت وضع الراجل دوت معه يعني بيقول ما قامش حاجة خالص غير انه بالامانة يعني ازا تعارى وتقلب على فراشه يعني وهو نايم كده ايه فاء كده خير اللهم اجعله خير في صحة كده قال ذكر
الله تعالى وكبر. الصراحة اول ما يفوق كده وهو نايم يقعد يزكر ربنا شوية ويكبر وبعد كده ينام تاني دي خد بالك دي مهمة جدا هنرجع لها قال حتى يقوم لصلاة الفجر
غير على ايه؟ صلاة الفجر قال عبدالله وللامانة برضو غير اني لم اسمعه يقول الا خيرا. قعدت معه تلات ايام ما سمعتش منه كلمة وحشة راجل بيقول درر بيتكلم كلام زي العسل
فلما مضت الثلاث ليال وكدت ان احقر عمله خلاص هحتقر هحتقر عملنا خفت خفت على نفسي طبعا بالنسبة لعبدالله ابو عمرو قصدي ما بيعملش اي حاجة صفر بالنسبة لراجل زي دوت. بيقول لي انا كنت مع انه ما بيعملش حاجة غلط. يعني يعني الراجل بيصلي الفجر وكلامه كويس وبيذكر ربنا صلي النوافل اكيد
بس بالنسبة عبدالله بن عمرو انت ما بتعملش اي حاجة كده. عشان كده انا بقول لكم الازمة عاملة ازاي معي. ما هو ده من الاحاديس اللي مسببين الازمة. ان احنا يا دوبك احسن واحد
بيعمل زي الراجل دوت بغض النزر عن هو قلبه بقى والكلام دوت انت متخيل السلف هيبصوا لنا ازاي احقر عمله. يعني احنا بالنسبة لنا بالنسبة لهم احنا عملنا ولا حاجة انت مش موجود اصلا. بالنسبة لنا. طب المفروض احنا بنتنافس مع الناس ديت
تعال بقى. فاحنا املنا نبقى زي الراجل دوت. يعني ده الامل الوحيد لان ده ده قدر ينافس الصحابة هو صحابي طبعا. بس قدر ينافس الجبال رغم ان هو ممكن قيام الليل مش قد كده طبعا واضح ان ما فيش صيام الراجل قعد معه تلات تيام ما لقاش حاجات كتير. فده نموزج بالنسبة لي ده الامل. يعني الراجل ده
تديني امل في الحياة. لان ده واحد زي دوت النبي قال ده هيخش الجنة وسط الصحابة والصحابة غيرانين منه كمان. زي ما هنشوف فبيقول يعني كدت ان احقر عمه فقلت
طول الصلاة انا كان ماشي بقى خلص تلات ليالي المفروض يمشي يعني انا مش قادر قال يا عبد الله صراحة يعني انه لم يكن بيني وبين ابي غضب ولا هجر سمى ولكني سمعت رسول الله صلى الله عليه وسلم يقول لك ثلاث مرات يطلع عليكم الان رجل من اهل الجنة فطلعت انت
الثلاث مرات فاردت ان اوي اليك لانظر ما عملك فاقتدي بك فلم ارك تعمل كثير عمل انا مش مش عارف اقول لك ايه بس انا مش عارف انت يعني ليه يعني؟ اشمعنى انت يعني
فما الذي بلغ بك ما قال رسول الله صلى الله عليه وسلم الراجل يعني كأن السؤال فجأة وهو ما يعرفش اللي حصل ده كل الدنيا دي مش حاسس بها متفاجئ اصلا من موقف عبدالله بن عمرو
اهوت الاجابة البديهية يعني شف عشان برضو اديك حتة جاية يعني. فقال والله يا اخي هو ما رأيت انا مش عارف اقول لك ايه الصراحة يعني هألف ما انت على عينك يا تاجر انت شفت يعني اللي فيها يعني. هو ده اللي فيها
ما بعملش حاجة اكتر من كده. وما بمسلش قدامك ده هي دي حياتي. انا كل يوم كده. ما فيش ما فيش كتير يعني هو والله ما رأيت يعني قال فوليت همشي هعمل ايه طيب مش عارف
قال فيعني هو ماشي بقى على الباب كده دعاني قال له تعال تعال. في حاجة نسيت اقولها لك وقال هو ما رأيت ولكن غير اني لا اجد في نفسي لاحد من المسلمين غشا
ولا احسد احدا على خير اعطاه الله اياه لا في قلبي ما فيش عندي اي مشكلة معي مسكن لا بغش حد ولا بحسد حد ولا ببص في نعمة حد ولا ولا في قلبي اي يعني مكيدة لحد ولا بغضائك انا سليم تماما مع المسلمين
عبدالله بن عمرو بن العاص قال هذا الذي بلغت هذا هذه التي بلغت بك وهي التي لا نطيق وهي التي لا نطيق خد بالك الراجل ده عنده كم عمل قلبي؟ عشان بس نركز عشان الناس فاكرة ان هي دي ناس لأ
اولا الراجل ده طيب جدا. طيبة اعمل قلبه ماشي كده في يعني راجل من اهل الجنة ماشي ما يبانش عليه. ما حدش عارف اسمه حتى قابل عمرو بن العاص سواني
الحاجة اللي بعد كده الراجل دوت ازا تعارى من الليل زكر الله تعالى ودي مش سهلة على فكرة اي حد فينا ممكن يقوم من نومه يعني مش اي حد بييجي في باله على طول ان هو ايه يذكر ربنا. دي ما بتجيش غير لواحد ربنا في قلبه
فعلا ان انت بتقوم من الليل فجأة دي ما فيش حاجة بتحضرها. حاجة فجأة هيطلع اللي في قلبك. في واحد اول بيقوم بيشرب مية. بيقوم اه يعني بيسكت يعني هي اللحزة دي على فكرة من اللحزات الفيصلية اللي تقول لك انت قلبك مع مين
بدأ لو عمل كده يبص في الموبايل. بس وينام تاني. في يعني اول ما يقوم اول ما كده يقوم وهو نايم كده صح كده اللي في غير معاده يلاقي نفسه بيقول لا اله الا الله لا اله الا الله استغفر الله استغفر الله سبحان الله والحمد لله لغاية ما يروح في النوم تاني
ازا ده دليل ان هو صاحب قلب حاضر جدا جدا. لدرجة ان هو في اللحظات اللي ما فيهاش تمسيل خالص ما ينفعش يمسل فيها ولا ينفع ان هو يعني يتكلف
اول حاجة بيزكرها ربنا عشان كده النبي عليه الصلاة والسلام اصلا قال عن الموضوع ده بالزات حاجة خطيرة جدا ودي تدلك على ان عمل القلب بيفرق كتير في الزكر بص اول الحديس. حديس البخاري قال عليه الصلاة والسلام
من تعار من الليل يعني قام كده وهو نايم قام كده في غير معاده هينام تاني. في اللحزة دي قال قال من تعار من الليل قال لا اله الا الله
وحده لا شريك له له الملك وله الحمد وهو على كل شيء قدير. الحمد لله وسبحان الله ولا اله الا الله والله اكبر ولا حول ولا قوة الا بالله ثم قال اللهم اغفر لي او دعا استجيب له
فان قام فتوضأ وصلى قبلت صلاته لان ده صاحب قلب حاضر مش ممكن واحد يفوق كده بالليل يفتكر ربنا الا لو ربنا اهم حاجة عنده في واحدة هتقوم هتبق هتبص لعيالها اول حاجة
بعد يوم هيبص على الموبايل هيبص على النوتفيكيشنز بص في الساعة بس وينام. فعلا هيقوم مش يعني اول حاجة اكتر حاجة تهمك هي دي اللي هتيجي في بالك اول ما تقوم تقوم كده. بس انت هتقوم هتقوم ما فيش توم سواني وتنام تاني
في حاجة هتحصل في السواني ديت. هي دي اهم حاجة عندك اللي زكر ربنا اللحظات دي لأ ده جامد وقلبه جامد يستاهل لو قال اقل كلمة تستجاب. لو قال اللهم اغفر لي غفر لي ذنوبك
تستاهل طالعة منك غير لما تطلع من اي حد تاني. لان انت قلتها في وقت صعب وقلتها في وضع مش اي حد يفتكر ربنا فيه طب ما انا بقول اللهم اغفر لي في كل وقت. لأ بس في الوقت ده مميزة. لان كان معها عمل قلبي
وهو حضور القلب وهو يعني يعني استحضار الله سبحانه وتعالى في اللحزة ديت الراجل ده كان كده ما يغفلش عن ربنا ابدا اه صلاته قليلة. بس ربنا في قلبه جامد. جامد
خد بالك بقى لما عبد الله ابن عمرو ابن العاص قال له قال له انت ايه الكلام؟ انت بتعمل ايه فعلا بكل آآ يعني آآ عفوية قال والله هو ما رأيت
ازا الراجل ده شايف عنده تواضع عالي جدا. وعنده يعني ايه ازدراء لنفسه كده وعنده تقليل لعمله لدرجة انهم مش بيفتكروا مش بيفتكروا وده عمل قلبي تاء تالت غير الحسد والموضوع دوت. لأ ده ده الراجل ده كمية اعمال قلبية مع بعض
ازرعه على نفسه تقليل اللي عمله يعني احتقاره لعمله شايف نفسه ولا حاجة. دي دي جو دي لوحدها لانك انت يا اخوانا تعمل العمل يكون في قلبك عمل قلب اسمه
انا ما عملتش حاجة في واحد عمل وشايف انه عمل حاجة ده غير ده خالص في واحد بيعمل وشايف ان هو اقل واحد في المسلمين الواحد بيعمل شايف ان هو حاجة
ده غير ده خالص الراجل شايف نفسه ولا حاجة بيقول انا هو اللي انت شفته بس. ما عنديش اي حاجة تانية وفعلا لغاية ما عبدالمنعم وصل لباب الباب وهو قاعد دماغه شغالة هو صعبان عليه الراجل ماشي عايز يقول له اي حاجة
وهو لغاية ما وصل للباب وهو بيفكر ايه الحاجة الكويسة اللي انا بعملها انت متخيلة العدد دي يعني عدله دقيقة مسلا بيفكر هو ايه الحاجة الكويسة اللي انا بعملها في حياتي
الراجل ده وصل بدي كمان انا قلت لك انت بتعمل ايه ؟ هتعد لي ميت حاجة كويسة فيك. لو قلت لك عيوبك ايه ؟ مش هتفتكر ولا حاجة الراجل بيقول لك ايه عيوبك تقول له عيوب ايه يا باشا
هو انا عندي عيوب اصلا عيوبي ان انا طيب بزيادة. عارف انت الاجابة بتاعة الانترفيو ديت. طيب شوية بيقول لك حبيبي بس دي ميزة مش عيب حتى هيبقى ميزة ظروفي كده والله يا باشا يعني
انت متخيل احنا عاملين ازاي؟ انا قلت لك ايه مزاياك هتعد لي مية ميزة. قلت لك ايه عيوبك مش تفتكر كتير لا انا ما بتكلمش في الكلام دي حقيقة راسخة في الراجل هو شايف نفسه ما فيش
حابة اللي انت شايفهم دول بس يعني انا ممكن اصلي الحبة الشوية اللي هاصليهم في رمضان والحبة الشوية اللي هقراهم في القرآن وازدري عملي واحتقر من شأني شايف ان انا ما عملتش حاجة. شايف ان ربنا يستحق كتير اوي. دي كبيرة قوي عند ربنا
ممكن تنقل عمل نقلة كبيرة. عمل قلبي اهو ان انا ممكن يكون احسن نوع يتصلى بتلات اجزاء كل ما يقابل الناس بعد رمضان هينزل لنا بتلات اجزاء. هنصليها بتلات تجزاء. احنا صلينا بتلات اجزاء. انا خدمت خمس مرات في رمضان. انا خدمت خمس مرات
على فكرة انا خاتم خمس مرات في رمضان وتصور الكعب عامل كده والجو دوت اكيد ده غير ده ده الربع بتاعه بالخاتمة بتاعة التاني ما عملش اي حاجة انا ولا حاجة
لو حط بقى مع كده رجاء وصدق ويقين واخلاص وتوكل وخوف ورجاء وادي له ياللا جمع اعمال قلبية على قد ما تقدر هو العمل قد كده حط فيه احشيه على قد ما تقدر
الراجل بعد كده قال له بقى اللي احنا حافزينه لا اجد في قلبي لا غش ولا حسد للمسلمين. قال له فعلا دي ما نقدرش عليها مين يقدر يعيش حياته كلها بيقابل الناس في الشغل وفي الشارع وفي العمل وصحابه وموبايلات وعربيات وزوجات واولاد ولا يجد في قلبه اي شيء
لاي احد من المسلمين ولا يعرض عليك كده بس. انك تبص لواحد في نعمة ربنا اداها له ولا تبصي لواحدة في ان هي خلفت وانت ما تخلفيش. او تبصي لواحد آآ اتجوز آآ جوازة كويسة وانت على قدك. آآ واحد جاب
واحد اترقى صاحبك جاب تقدير كبير وانت ازاي تقدر تتحكم في قلبك ما يتفاعلش مع الاحداس اللي ممكن تستفز القلب فعلا خليل مهما كان انسان كويس مرة بيروح كده مرة عينه بتزوغ
مرة يعني فعلا فعلا بيجد في القلب احيانا مش قادر اقول لك ان فعلا احيانا بيأتي في قلب الانسان احيانا تمني زوال نعمة احيانا مش قادر يتحكم. حاجات بتسيطر عليك كده مرة واحدة. وتبتدي تقعد ايه؟ تدفع فيها. ده احسنا حالا بيدفعها
الراجل ده مش بتيجي له اصلا يعني عندنا نوع من مصر مش واحد مش كويس. هو عايز يقول له احنا ما نقدرش على كده. يعني ايه ما نقدرش على كده؟ مش بيقول له انا بحسد
بس الحاجات دي بتيجي لنا ده بيقول له بتجي لي انا ببزل مجهود عشان ادفعها مش بتجيله اصلا ما عديش عليه الحاجات دي عمره ما جات له عشان يدفعها ابيض قلبه ابيض
عدى دي الطريقة الوحيدة اللي تقدر تنفز بها هو الراجل ده تقدر تعمل زي صعب عايزة مجهود كبير بس الموضوع يستاهل الموضوع يستاهل انك انت تخرج من بيتك كده فتسقط حظ نفسك
والله اللي كلمك وحش شوية تتجاوز عنه. ربنا انعم عليه بنعمة تقعد تدعي له وتبارك له. ترى نفسك يعني انت ولا حاجة بين المسلمين. شف واحد اكبر منك تقول والله لقد اطاع الله قبلي. شف واحد اصغر منك تقول والله لقد عصيت الله قبلك
لا ترى لنفسك فضلا على احد من المسلمين. لنا البشمهندس ولنا للاخ ولنا الداعية ولنا حافظ قرآن ولا انا مش عارف ايه. ولا انا بحضر دروس ولا انا عندي وانا تصدقت ولا اي حاجة
شوف كل المسلمين يعني تراهم اضرب نفسك تقول انا اضرب بحالي والناس والله وربك بيايه بالسر عليه وزي ما بيقولوا دي كبيرة قوي عند ربنا. ده انا بكلمك في عمل قلبي. الراجل ده عنده كتير اعمال قلبية كتير. حضور قلب
النوم موضوع النوم تواضع شديد جدا وازدراء للنفس. زائد بقى المعروفة سلامة قلب غير عادية للمسلمين لا غش لا حسد لا لا لا لا كل ده مش موجود كل ده عند بني ادم واحد
مش بيجامله. بيقول لي انا ما اقدرش اعمل اللي انت بتعمله. من الاخر. عاملاه ابن عمرو ابن العاص مش بس ان ان اعمال القلب بتعلي معك بتدخلك الجنة لأ بتعليك جوة الجنة
من اكمل المؤمنين ايمانا ايه؟ احاسنهم ايه؟ اخلاقا الحقيقة ان ان حسن الخلق كله هو اعمال اغلبه اعمال قلبية الحلم العفو الصفح تجاوز الكلام ده كله كله كله بيدور في القلب
الانسان اذا قدر ان هو يحسن يحسن قلبه ويركز على موضوع حسن الخلق. الموضوع ده هيعلي معه جامد جدا في الجنة. قال النبي عليه الصلاة والسلام ان لله جلساء يوم القيامة عن يمين العرش. وكلتا يدي الله يمين. على منابر من نور. وجوههم من نور ليسوا بانبياء ولا شهداء ولا صديقين
الله حلو احنا تبع الناس دي احنا الانبياء ولا شهداء ولا صديقين نسأل الله ان يرزقنا الشهادة قيل يا رسول الله من هم قال هم المتحابون بجلال الله تعالى عمل قلبه
الحب في الله ده الحب في الله كلام بنقوله بس هو مش حقيقة سيبك من الكلام انا بحبك في الله والله يا شيخ والاخت تقول لاختها انا باحبك في الله. عشان احنا نحب بعض في الله فعلا
فعلا في الله لا يوجد شوائب تعكر صفو هزه هزه المحبة البعض في الله فعلا نأمر بعض بمعروف هل ننهي البعد عن المنكر نزكر بعض في الله هل نجتمع الطاعة نفترق عن طاعة؟ ولا احنا بنقول بحبك في الله لكن في الحقيقة احنا لما نجتمع بنجتمع زي الناس في الدنيا بالزبط
الغيبة والنميمة واللت والعجن والثرسرة والهري والقرى والماتشات والبلايستيشن بس وبحبك في الله بعد كده واحنا ماشيين لا فكرتني بطاعة ولا نهيتني عن منكر ولا نصحتني ولا اجتمعنا على طاعة ولا افترقنا على طاعة
المتحابون في جلال الله دي هياخدوا اجر كبير اوي. يبقى اكيد العمل مش بالبساطة بتاعة بحبك في الله واضح الموضوع قلب حقيقة راسخة في القلب هل انت فعلا انا احيانا بعتقد ان احنا ممكن يتكتب علينا كدبة لما بنقول لبعض احبك في الله
احيانا بحس ان احنا مش صادقين في الكلمة ديت. انا اخشى ان هي تكون كزبة احيانا انت متخيل احنا وصلنا لايه انا بخاف ان هي تكون كدبة هل انا فعلا بحبكم في الله؟ هل انتم فعلا بتحبوني في الله؟ هل انتم بتحبوا بعض في الله
ده انت لازم تفكر كتير قبل ما تتسرع وتقول لحد الكلمة ديت تسأل نفسك هل انا صادق في الكلمة دي ولا مش صادق؟ وايه الدليل اللي انا باحبه في الله؟
ده انا مع اول كلمة كرهته. ده انا موقف واحد خسرته. ده انا اختلفنا في نص جنيه شتمته. الحب في الله ايه بقى ما تشتغلش مع بعض ده انا ده ما بيصليش فجر عمري ما كلمته في الموضوع دوت
كل علاقتنا زي الدنيا بالزبط يبقى الموضوع قلب. اه طيب ايه اعمال القلوب تاني اعمال القلوب هي في الحقيقة المحرك الاساسي للجوارح يعني بدون ما يبقى في عمل قلبي قوي
الجوارح هتبلط هيا الملك ملك يحرك خد بقى كلمة عتبة الغلام. قال من عرف الله احبه ومن احب الله اطاعه. يعني دي بتوصل دي دي بتوصل دي. الشافعي الامام الشافعي يقول ازا سبت الاصل في القلب
اخبر اللسان عن الفروع. يعني كان اللي بيتكلم كأن الليل فيه اصل في القلب وفي حاجات هتطلع من النت. فيطلع دي الفروق عمره ما يطلع اصل في اصل هتطلع فروع
ما فيش اصل ما فيش حاجة هتطلع. ازا سبت الاصل في القلب اخبر اللسان عن الفروع. هيبان في كلامك في حاجة في القلب ولا ما فيش بعد كده من الحاجات اللي بتدلك على اهمية عمل القلب ان زوال عمل قلبي واحد قد يحبط العمل. واحد بس
ايه اعمال القلب خد بالك لازم لازم تكون جايب نصيب فيها كلها على الاقل الحد الادنى ممكن واحد بس يضيع منك العمل كله راح عمل نفسه رهن الاخلاص بس بس راح الاخلاص راح العمل. انا اغنى الشركاء عن الشرك
من عمل عملا اشرك فيه معي يا غيري تركته وشركه ادي الاخلاص ازا ضاع منك الاخلاص حبط الايه؟ حبط العمل وديت ممكن واحد يزهر عليه التواضع في ملبسه الشاتو في كلامه
ابتسامته مع الناس في حسن المعاملة فالناس تقول عليه متواضع التواضع ده عمل كبير قوي. من تواضع لله ايه؟ رفعه. العمل يرتفع به الانسان لكن هو في الحقيقة في قلبه كبر
هيكون العمل دوت حائض ليس له اي قيمة ليه ؟ لان كل اللي شغال ده جوارح لكن القلب ما فيهوش تواضع حقيقي هو هو ازاي متواضع كده ؟ لأ ده هو متواضع عشان الناس بتعامله كويس
انت مش واخد بالك الحاجات دي ما بتبانش لما الناس تعاملك كويس تعال انكشه كده وشف هتشوف التواضع بجد ممكن يتحول مرة واحدة في الحقيقة كل اللي كان بيعمله دوت ما كانش تواضع
كان تكلف الحقيقة في قلبه كبر. زي الشيطان بالزبط الشيطان دي عبود ربنا وساجد راكع واللي يشوفه يقول عليه ما شاء الله بس ما اتناكش اول ما حصل اسجد لادم دي
طلعت كل الكبر اللي في قلبه. طول عمره بيتعامل معاملة كويسة. هو ممكن انسان يكون بيعمل تواضع. ظاهره التواضع. لكن عمل حائض. ما لوش ليه ؟ لان في الحقيقة في القلب فيه كبر. مثقال ذرة من كبر ما ندخلكش الجنة
حسد النبي عليه الصلاة والسلام قال اياكم والحسد فان فانه يأكل الحسنات كما تأكل النار الحطب سوء العلاقة ما بينا النبي عليه الصلاة والسلام قال فساد زات البين هي الحالقة
لا قل تحلق الشعر ولكن تحلق الدين اساتزة البين مجرد بغضاء بيني وبينك لاسباب دنيوية ما تستاهلش وهاجرين بعض ومقاطعين والعيلة ما بيكلموش بعض وخلانك متخانقين عامة في مشكلة بسبب الورس
تحلق الدين عمل قلبي بغضاء بغط مسلم بسبب مش في الله ما يستحقش ان هو يبغض من اجل السبب دوت. لا يحل مسلم ان يهجر اخاه فوق ثلاث يعني لسبب دنيوي
ممكن يأزيك جامد جدا عمل قلبي زي دوت الحاجة اللي بتديك تحسسك قد ايه الاعمال القلبية دي خطيرة جدا هي طبعا في قاعدة معروفة في الدين ان دايما الاجر على قدر المشقة
النبي عليه الصلاة والسلام كانت السيدة عائشة في العمرة. قال انما اجرك على قدر تعبك. انما اجرك على قدر ايه؟ تعبك. يبقى دي قاعدة في الشريعة ان دايما الاجر على قدر الايه؟ المشقة
اي ما شق على الانسان اعمال الجوارح ام اعمال القلوب الاجابة السريعة هتكون اعمال الجوارح الاجابة المتأنية ده طبعا طبعا اعمال القلب اصعب بكتير حدثني عن الرضا عند المصيبة اسهل
ولا انك تكف لسانك بس عن الشكوى اسهل كف لساني اسهل بكتير مش قادر ارضي يا شيخ انا صابر مش قادر اوصل لنزلة الرضا وصابر بالعافية كمان انا لحل ما الطمش سهل جدا ما الطمش. سهل جدا ما اشقش الجيوب. سهل جدا ما اشتكيش للناس
اسمعوا كتير دي وتلاقي كلامه كويس مع الناس كلها ان كان بيقعد معك لوحدك اصبر مش هرضى ده الرضا ده مش موجود هي دي منزلة مستحبة طبعا بس هو مش قادر حتى يسكت
واحد عنده بلاء شديد كل ما حد بيقابله الحمد لله الحمد لله راضيين وحامدين وشكله كويس بس هو مش قادر يشكر تعبان قوي مش متخيل بيبزل مجهود قد ايه عشان يصبر بس
الاخلاص اسهل ولا الصلاة نفسها اسهل الصلاة اسهل بكتير من الاخلاص خليني اركع واسجد الف ركعة ما فيهاش اي مشكلة لكن قل لي خليك مخلص في الصلاة من اولها لاخرها
مش بعرف انا في خناقة في كل صلاة. خناقة معركة ذرية على الريق خناقة في كل ما اقرا قرآن مع الرياء. خناقة في كل درس مع الرياء من سهل احضر لك الدرس واقول لك كلمتين سهل جدا
بس ان انا افضل مخلص من اول الدرس لاخره صعب اوي اه فعلا لذلك قال السلف الاخلاص عزيز فاكرهم؟ هم بيقولوا الاخلاص عزيز احنا بقى عزيزي انتحر نفسه توكل التوكل على الله حسن التوكل على الله في الرزق. انك ما تتوكلش على الاسباب
اسهل ولا انك انت تاخد بالاسباب اسهل ان انا اشتغل صبح وليل بس تقول لي ما تتوكلش على الاسباب دي صعبة الصراحة. الصراحة يعني انا بلاقي نفسي متوكل على زبالة من الاخر يعني
انا بسمع منك كلام حلو في اعتماد على الله وعدم الاعتقاد والاسباب. بس انا بقول كده بس اول ما السبب بيروح مني بقلق على طول. بعرف ان انا متوكل على اسباب
مش سهل في وسط ازمات المسلمين قتل المسلمين هنا تفجير المسلمين هنا. ازمة سوريا ازمة العراق اليقين في وعد الله وعدم التردد ولا التزبزب لأ انت تموتني اسهل احيانا سند قلبي بيروح ويجي في الحتة دي كتير
دماغي بتروح وتيجي كتير وبجاهد نفسي قوي عشان افضل عندي يقين في وعد الله حاجات مش سهلة وازا عمل القلب ده يساوي كام بقى عند ربنا لو نجحت فيه الاحسن من اعمال الجوارح بكتير
ذلك قال اه يونس ابن عبيد بعت كتاب واحد اخ من اخوانه سأله ايه اخبارك مع ربنا وكده؟ فبعت له بقى اجابة جميلة قال اتاني كتابك تسألني ان اكتب اليك بما انا عليه. واخبرك
اني عرضت اني عرضت على نفسي. عرضت على نفسي ان تحب للناس ما تحب لها وتكره هل الناس ما تكره لها فازا هي من زلك بعيد ثم عرضت عليها مرة اخرى ترك زكرهم الا بخير
فوجدت الصوم في اليوم الحر الشديد الحر بالهواجز بالهواجر بالبصرة ايسر عليها من ترك زكرهم انا عرضت نفسي قلت لها نحب للناس اللي بتحبين نفسك تكرهي نفسك طاوعتنيش مش قادرة
لأ انا اهم واحد وكلهم يخدموني قلت لها طب ما طب بلاش بلاش ما نزكرهمش الا بخير. نقدر نمسك نفسنا في كل مجلس. زي ما اتقال قدامك سيرة حد ما تقولش ربنا يكرمك بس آآ اصل آآ عارف انت الدخلة دي
ايه رأيك؟ والله ابن حلال بس بس دي بقى بيجي بعدها تيت كتير ما تفتكروش كويس الا لما يموت. اذكروا معي عشان موتاكم بس. احياؤكم مش مهمة حسنهم بقى مش فاهم ايه يا محاسن موتاكم يعني! طب بالنسبة للاحياء يعني نعمل فيهم ايه
بيقول قعدت قلت لها طب نذكرهم بخير بيقول فلقيت الصوم في اليوم الحر الشديد في الهواجر في البصرة اسهل راجل صريح يعني الناس دي وصلوا ليه؟ ان هم كانوا صالحوا مع نفسهم. احنا بنشتغل نفسنا
الناس كانت سامعة الصلاة بيقول انا عندي مشكلة. فدايما اي مشكلة تتحل انت لما تقف عليها الاول. لكن انت اصلا لما تيجي الدرس شايف ان انت انسان كويس جميل وما عنديش مشكلة في القلب اصلا. الشيخ بيقول
هنا شوية معلومات اضافية. ودي خارج المنهج اللي انا بعمل بس مجرد مادة تحسين. عمرك ما هتستفيد اي حاجة الناس دي وصلوا عشان وقفوا على المشكلة واحد عادي حاسس ان هو بيقول عرضته على نفسي. يعني قاعد مع نفسه بيتكلم معه. يقول احنا ليه ما بنحبش للناس اللي بنحبه لنفسنا؟ طب حاولي. طب اجتهدي
بيقول وانا في خناقة معها عشان الناس تحب للناس اللي بتحبه لنفسها. فعلا ده صعب. مين فينا بيحب اللي الناس بتحبه لنفسه بالزبط عبادات القلب اللي ينجح فيها معدي معدي خالص انه بيعمل حاجة شاقة جدا على النفس
اعمال القلب بالتالي اعظم اجرا من اعمال الجوارح كما بينا اعمال القلب تعظم اعمال الجوارح وده زكرناه بس يعني هنأكد عليه تاني قول شوفي ابن ماتة الاصبحي قال ان رجلين لا يكونان في الصلاة مناكبهما جميعا
وبينهما كما بين السماء والارض. وانهما لا يكونان في البيت الواحد. صيامهما واحد وما بين صيامهما كما بين السماء والارض اللي انا عايزك في رمضان يبقى صيامك في السما صلاتك في السماء
ولو ركعة مش عايز ايه بس صوم صح هو ما فيش غير كده هتعمل ايه طيب؟ هنوصل ربنا ازاي؟ هنقول رمضان ده اجازة؟ لا مش هيعدي كده. لازم اكسبه هي دي
عايزك تتخيل كزا سيناريو. واحد تصدق تلاتة تصدقوا. واحد تصدق وهو تقيل على قلبه اوي وكاره شوية وحاسس ان هو يعني كلف نفسه واحد طلعهم بس مخلص يعني السكة التقيلة على قلبه
واحد تاني طلعها مبسوط انه طلع بس شايف انه عمل حاجة كبيرة شايف ان هو انا تصدقت التالت طلع صدقة خايف متتقبلش حاسس ان هو ما عملش حاجة حاسس ان اصلا هو ربنا اللي اداني الفلوس
وانا مجرد آآ عبد بدء الفلوس من هنا وهو ربنا اللي هداني اصلا ان انا اتصدق هو اللي من علي بالنعمة دي وهو اللي يعني خلى الفقير يجي لي ويقول لي فانا ربنا اكرمني بالفقير دوت
وان انا مش عارف اشكره ازاي على النعمة ديت ايه رأيك في التلاتة يا دولي؟ دول تلاتة زي بعض بالله عليك شتان طبعا من الاول والتاني والايه والتالت يعني فروقات كبير جدا واحد جاي جاي يطلب العلم جاي يطلب العلم ليه؟ لدنيا يصيبها. واحد بيطلب العلم ليزداد خشية لله
سبحانه وتعالى. ليتقرب الى الله اكثر. ليعرف الله اكثر بل اعمال القلوب بتنفع في المعاصي ازاي؟ طبعا تفرق كتير. واحد عمل زنب واحد بس بس في قلبه مش فارق معه حاجة
ومستهتر وما عملناش حاجة. وايه يعني احنا احسن من غيرنا كتير وعادي يعني. واحنا ما عناش حاجة غلط واحد عمل عشر ذنوب كبيرة لكن قلبه متقطع نادم كاره نفسه شايف ان هو مأسر جدا مع ربنا
مش عارف هيقابل ربنا ازاي خايف جدا من ربنا مستحي من ربنا. يقعد لوحده يعني يعني مستحي ان هو حتى يزلم ربنا حاجة. من شدة حياؤه من الله سبحانه وتعالى. وعارف ان شهوته غلبته
ومنكسر جدا جدا جدا الزنب الصغير ده اكبر من العشر ذنوب دول الكبار بسبب حال القلب لذلك قال السلف جروب عمل صغير عظمته النية ورب عمل كبير حقرته النية وكان يقولون رب معصية ادخلت صاحبها الجنة
ورب طاعة ادخلت صاحبها النار معصية عصى الله تعالى فما زال قلبه منكسر المعصية دي سببت له كسرة وتواضع وزل لله سبحانه وتعالى لغاية ما وصل الجنة التاني اورسته الطاعة كبر. وعمر
ولياء وحسن زن بالنفس دخل النار حتى العمل القلبي في المعصية بيفرق. يعني لو عصيت ربنا خلي عندك عمل خيري قل لي ازاي يا معصي ربنا؟ ايوة يعصيه. مش قصدي اعصيه يعني حتى لو وقعت حاول يبقى في قلبك حياة
انكسار. والله هيفرق معك كتير. الزنب هيصغر اوي وهتسهل التوبة منه. لان ربنا مسل هزا الشخص يوفق للتوبة اوعى تعمل معصية مهما كانت دقيقة وانت مستهتر حتى لو اتعودت عليها حتى لو بتعملها كتير
ما تجيش مرة تبص لبنت في الشارع الا وتبقى مستحي من الله معنا نبص كتير بس كل مرة اتكسر وكل مرة استحي ميزة لوكا يوفق للتوبة. اما المستهتر المتهاون لسه كتير
حتى لو عمل صغير هيقول لك احنا ما بنزنيش. لا ده ممكن واحد يزني ويتكسر يبقى يبقى احسن حالة ان واحد بص بيبص على النساء ولا يبان واخد بالك شوية
اعمال الجوارح لا جمال لها الا باعمال القلوب بلاج لا معنى للحياة ولا جمال للحياة بدون اعمال القلوب. لما السلف كانوا بيتكلموا على الحاجات الجامدة دي اللي هو ان في الدنيا جنة
من لم يدخلها لم يدخل جنة الاخرة. ما كانوش بيتكلموا عن ركعات السجدات ومجرد الاشواط حول الكعبة. ما تتكلموش على دي بيتكلموا على اعمال القلب المصاحبة لهزه الاعمال لذلك كان بيقولوا كان اولها صريحة. قالوا قال آآ يعني قيل لبعض السلف قال بعض السلف مساكين اهل الدنيا. خرجوا
ان الدنيا وما ذاقوا اطيب ما فيها. قالوا ما اطيب ما فيها؟ قال محبة الله. عمل قلبي والانس به عمى القلب والشوق اليه والى لقائي. والاقبال عليه والاعراض عما سواه. اعمال قلبية
هي دي اللي خلت الحياة حلوة. وهي دي اللي كان ابراهيم الادم بيقول لو علم الملوك وابناء الملوك ما نحن فيه. ما هو لو بيتكلم على الصلاة والركعات. طب ما الملوك عارفين اللي انت فيه. ما هم بيشوفوك بتصلي
بس هو ما يعرفوش في هنا ايه هنا شغل عالي اوي احنا في سعادة ما حدش حاسس بها والحمد لله انهم مش عارفين لو عارفين كانوا جم بالسيوف عايزين يطلعوها من قلبنا يحطوها في قلبهم الخالي من السعادة
لو علم الملوك وابناء الملوك ما نحن فيه من السعادة لجالدونا عليهم السيوف وازا الحياة واعمال الجوارح ليس لها اي معنى ولا اي قيمة ولا ولا تحلو ولا تجمل الا لان يكون فيها اعمال قلب
الحاجات الجميلة بقى روعة احنا قلنا احنا عايزين ننقز الشاب اللي ايه اللي هيمتحن في رمضان فاكرينه اه احنا قلنا في خطتين انقاذ قلنا واحنا هنقول التأهيل الوحدة الاولانية خطة انقاذنا الاولانية انك انت العمل اللي يتيسر لك ولو قراءة قرآن
ولو صلاة مش كتير قوي زي الناس اللي هتصلي حاول ان انت تحسن في هذا العمل اللي هو الصغير بس تحسن فيه. تخلي فيه اقصى درجة من الاعمال القلبية اللي تقدر عليها. من الاخلاص والحب والصدق
الرجاء والخوف والخشوع والتدبر. صلي ركعة بعشرة اقرا جزء بعشرة ده ده الحل الاول. الحل التاني اللي معجوز عنه بقى تنويه وتصدق في هزه النية المعجوز عنده مش حاجة تقدر عليها وكنت بتهزر بتدلع لأ عاجز فعلا انا عملت اللي اقدر عليه وخلاص الجدول مقفول مش قادر يا شيخ
من كده خلاص مزاكرتي ما فيش مساحة لاكتر من كده طب المعجوز عنه التهجد اللي راح منك توزيع شنط رمضان اللي راحت منك وكان نفسك تشاركي فيها مع الجمعية الفلانية
تحفيز الاولاد اللي كنتم بتعملوه كل سنة ومش قادر السنة دي اقعد مع الولاد في نشاط ما بين العصر والمغرب عندي مزاكرة كتير انه ايه من دلوقتي ان انت هتعمل كل ده في رمضان بازن الله
مش بتنوي وانت ناوي ما تعملش لأ. ناوي تعمل فعلا. تقول ايه؟ ويمكن ربنا ييسر مش كده ولا ايه؟ يمكن لو صدقت ربنا ييسر لك المزاكرة هي هي والعمل ربنا يبارك وتلاقي
انوي عادي حصل لي تهجد. حصل لي تراويح. هحفز الاولاد. هوزع شنط مع الاخوة وخش رمضان ناوي كده. وجيب اخرك. وحافز على المزاكرة. وما تضيعش مزاكرتك. جيب اخرك. لغاية ما توصل للحتة المعجوزة عنها. مش قادر
خلاص بس شكرا انا عايز كده انك صدقت في النية وعجزت ابشرك خدت الاجر كامل بس بشرطين قصدا صادق في النية وايه وعجزت مش قادر خلاص. انا جبت اخري. اخري حصل لي بحيس. اخري هقراه قد كده. اخري ما فيش
ما فيش نفس خلاص ما فيش نفس السنة قبل رمضان الصراحة الصراحة كنت ناوي نية صدق ان انا هعمل كل حاجة. وقلت ربنا يبارك في الوقت بس اللي حصل لو فعلا حالك كده صدق
زائد عجز ابشرك انك خدت كل الاجر وانت بتزاكر. غير اجر المزاكرة اللي انت ناوي فيها ان هي كويسة. ايه رأيك بقى ؟ ده انت ممكن تطلع باجر اكتر من اللي صلى وصام
اكتر من اللي صلى يعني كتير. لان انت مع النية دي في نية في المزاكرة بر الوالدين وكلام كتير ممكن يتقال لكن النبي عليه الصلاة والسلام بين ان اللي كان ناوي حاجة وعجز عنها بياخد الاجر. لما راح غزوة تبوك فيه ناس في المدينة ما قدروش يروحوا ما عهمش فلوس ما عهمش دابة. ضعفاء مرضى
بيقول للصحابة وهم في الغزوة ان قوما بالمدينة في واحد بيزاكر واحنا في المسجد دلوقتي بنصلي تهجد. في واحد بيزاكر ان قوما بالمدينة ما سرتم مسيرا ولا قطعتم ايديا. وزعتم شنط ما وزعتوش شنط ولا صليتوا تهجد. انا كانوا معكم
شاركوكم في الاجر حبسهم العزر انا عايزك تبقى الحالة ديت صادق في النية حبسك العزر ساعتها هيبشرك ان انت خدت الاجر كامل من سأل الله الشهادة بصدق بلغه الله منازل الايه؟ الشهداء ولو مات على فراشه. فمن سأل الله ان يوفقه في رمضان للطاعة لكمالها وتمامها بصدق
بلغه الله منازل هزه الايه ولو كان بايه مكان بيزاكر ربنا يوفقنا يا رب واياكم اعمال القلب لا تنقطع ابدا. اعمال الجوارح بعد ما نسمي مود بتنقطع من اعمال القلب بتكمل معك عادي
القبر محتاج قلب عشان ترد على الملكين. الجنة هيبقى فيه المحبة والخوف هيبقى فيه المحبة والرجاء والخوف. كل الحاجات دي موجودة معك عادي. بس دي اعمال جوارح بقى من اعمال القلب مكملة حتى في الجنة. واعمال الجوارح ما فيش اعمال جوارح في الايه؟ في الجنة تذكر
اعمال القلب هي الاصل وكل اعمال الجوارح فرع لها. واحنا النهاردة اتكلمنا ده الموضوع الخطير دوت. ازاي ان انا اقدر اشتغل يعني ايه بيسموه الايه بيسموه في الكفاءة والفاعلية عارفين القصة دي
احنا عايزين نبقى ايه في فاعلية. الكفاءة انك عملت العملية. فاعلية طلعت بيهم العمل مش عاوزين كفاءة بس مش عايزين عايزين فاعلية في العمل بالتالي اعمال القلب هي دي الفاعلية اللي بتخلي العمل بقى له قدر كبير
ده شغلي مش بتكلم بقى في رمضان مزاكر سيبك من الجو دوت الحياة كلها هوصل ازاي ربنا القلب يتحرك. هو ده الحاجة اللي في ايدي اللي اقدر اعلي بها اي حاجة. مش هتاخد معي وقت؟ مش هتاخد معي مجهود
تقعد معي فلوس انما تركيز تمرين والموضوع ده سهل لا مش سهل طبعا هاخد مني وقت هقول منك وقت كتير الموضوع يستاهل. انك انت تقاوح. بس بعض الناس يقول لك الشيخ اصل انا يعني بحاول اخشع الصلاة ما ما بخشعش. لا انت خشعت
بس قليل بس انت ما خدتش بالك. الصلاة دي احسن من اللي قبليها وانت عايز توصل للصلاة الكاملة مرة واحدة طبعا لأ مش هيحصل بس انت مش واخد بالك انت الصلاة دي خشعت اكتر من الصلاة اللي فاتت
ولو نص دقيقة كمان زيادة الموضوع هياخد معك وقت انت ليه عايز من خلال تلات صلوات توصل للتدبر والخشوع؟ عايز بسرعة توصل للصدق والتوكل الحاجات دي هتاخد وقت. احنا بنتكلم في اهم حاجة في الدين
الموضوع يستاهل ان انا اصفر بس اكون اسناء السورة ده بسعى مش واقف في مكاني يا صفر يا كمال لأ فيه خطوات اوصل بيها لصلاح القلب فعلا يبقى عملي بقى ايه معدي ونوصل بازن الله تعالى لله سبحانه
لو نقدر ننافس السلف اللي هم اصلا كده كده عارفين المواضيع دي كلها وعارفين الدرس ده كله فايه يعني هنقعد نحب فيهم وخلاص. وربنا يحشرنا مع من نحب. جزاكم الله خير
سبحانك اللهم ربنا وبحمدك اشهد ان لا اله الا انت استغفرك واتوب اليك